CELEX: 22021D2212
Language: da
Date: 2021-11-24 00:00:00
Title: Afgørelse nr. 1/2021 truffet af Associeringsrådet EU-Tunesien den 24. november 2021 om godkendelse af en forlængelse af de strategiske prioriteter EU-Tunesien [2021/2212]

14.12.2021   
               
               
                  DA
               
               
                  Den Europæiske Unions Tidende
               
               
                  L 447/7
               
            
         AFGØRELSE nr. 1/2021 TRUFFET AF ASSOCIERINGSRÅDET EU-TUNESIEN
         den 24. november 2021
         om godkendelse af en forlængelse af de strategiske prioriteter EU-Tunesien [2021/2212]
         ASSOCIERINGSRÅDET EU-TUNESIEN HAR —
         under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) (»aftalen«) blev undertegnet den 17. juli 1995 og trådte i kraft den 1. marts 1998.
                  
               
                     (2)
                  
                  
                     I henhold til aftalens artikel 80 har associeringsrådet beføjelse til at træffe afgørelser med henblik på virkeliggørelsen af de i aftalen fastsatte mål.
                  
               
                     (3)
                  
                  
                     I aftalens artikel 90 er det fastsat, at parterne skal træffe alle fornødne almindelige eller særlige foranstaltninger for at opfylde deres forpligtelser i henhold til aftalen, og at de skal drage omsorg for, at aftalens målsætning virkeliggøres.
                  
               
                     (4)
                  
                  
                     Ved associeringsrådets afgørelse nr. 1/2018 (2) vedtog Den Europæiske Union og Tunesien de retningsgivende strategiske prioriteter for partnerskabet for perioden 2018-2020.
                  
               
                     (5)
                  
                  
                     EU og Tunesien er via brevveksling nået til enighed om, at gyldigheden af de strategiske prioriteter EU-Tunesien bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte strategiske prioriteter.
                  
               
                     (6)
                  
                  
                     I artikel 10 i associeringsrådets forretningsorden åbnes der mulighed for i perioden mellem møder at vedtage afgørelser ved skriftlig procedure, hvis begge parter er enige herom —
                  
               VEDTAGET DENNE AFGØRELSE:
         
            Artikel 1
            Associeringsrådet beslutter ved skriftlig procedure, at gyldigheden af de strategiske prioriteter EU-Tunesien, der er knyttet som bilag til dets afgørelse nr. 1/2018, forlænges, indtil associeringsrådet har vedtaget nye strategiske prioriteter.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 24. november 2021.
            
               
                  På vegne af associeringsrådet EU-Tunesien
               
               Othman JERANDI
               
                  Formand
               
            
         
         
            (1)  EFT L 97 af 30.3.1998, s. 2.
         
            (2)  Afgørelse nr. 1/2018 truffet af Associeringsrådet EU-Tunesien den 9. november 2018 om vedtagelse af de strategiske prioriteter EU-Tunesien for perioden 2018-2020 (EUT L 293 af 20.11.2018, s. 39).